पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना के पीक पर आने की संभावना ने डॉक्टरों की चिंता बढ़ा दी है। IMA के बाद अब ग्लोबल आर्थोपैडिक फोरम ने मुख्यमंत्री को इस भयावह स्थिति के लिए अगाह करते हुए 15 दिन के लिए संपूर्ण बंदी की मांग की है। फोरम ने कहा है कि अगर इस दिशा में काम नहीं किया गया तो आने वाले दिनों में कोरोना के पीक पर आते ही हालात बेकाबू हो सकते हैं।
CM साहब ध्यान दीजिए
ग्लोबल आर्थोपैडिक फोरम के प्रेसिडेंट डॉ. सरसीज नयनम, सेक्रेटरी डॉ. अमूल्य कुमार सिंह और डॉ. अक्षत सुमन ने CM नीतीश कुमार को भेजे पत्र में कहा है कि बिहार में बढ़ते हुए कोरोना की महामारी को देखते हुए बिहार में कम से कम 15 दिनों का संपूर्ण लॉकडाउन किया जाए। इससे से ही कोरोना की रफ्तार रोका जाए। अगर ऐसा नहीं किया गया तो आम जनता की जिंदगी सुरक्षित नहीं हो सकेगी। कोरोना पीक पर आने वाला है और इस दौरान लॉकडाउन नहीं लगाया गया तो हालात बेकाबू हो जाएगा। हालांकि बिहार सरकार अपनी तरफ से पूरा प्रयास कर रही है जिससे आम जनता पूरी तरह से सुरक्षित रह सके लेकिन कोरोना जिस तरह से तेजी से बढ़ रहा है ऐसे में एक मात्र बचाव का उपाय संपूर्ण लॉकडाउन ही है।
हॉस्पिटलों की तैयारी भी नहीं हो पाएगी पूरी
ग्लोबल आर्थोपैडिक फोरम के डॉक्टरों ने कहा है कि अभी कोरोना की भयावह स्थिति है। संक्रमितों को समय पर ऑक्सीजन नहीं मिल पा रहा है। दवाएं नहीं मिल पा रही हैं। न हॉस्पिटल में बेड मिल पा रहा है। सरकार प्रयास कर रही है लेकिन मामला इतनी तेजी से बढ़ रहा है जिससे मरीजों को राहत नहीं मिल पा रही है। सरकार के लाख प्रयास के बाद मेडिकल सुविधा इतनी तेजी से नहीं बढाई जा सकती है जितनी तेजी से मामले बढ़ रहे हैं। सरकार को इसकी तैयारी करने में समय चाहिए और स्थिति भयावह हुई तो हालात बेकाबू हो जाएगा। लॉकडाउन से कोरोना को काबू में किया जा सकता है। डॉक्टरों ने CM से मांग की है कि सरकारी और गैर सरकारी अस्पतालों में निजी सुरक्षा की पर्याप्त व्यवस्था कराई जाए, क्योंकि एक मरीज की गलती के कारण बहुत सारे मरीजों का नुकसान होता है। इससे चिकित्सकों और सेवाकर्मियों का मनोबल भी कमजोर होता है।
डॉक्टरों का परिवार हो रहा संक्रमित
ग्लोबल आर्थोपैडिक फोरम का कहना है कि सरकार को यह भी देखना होगा कि डॉक्टर और उनका परिवार तेजी से संक्रमण की जद में आ रहा है। ऐसे में भविष्य में इलाज का भी संकट हो सकता है। चिकित्सा कर्मी समाज की सेवा करना चाहते हैं, हर मरीज की जान बचाना चाहते हैं लेकिन संसाधनों के अभाव में इलाज के दौरान वह खुद पॉजिटिव होते जा रहे हैं। चिकित्सा कर्मियों का परिवार खतरे में है। ग्लोबल आर्थोपैडिक फोरम ने आम जनता से भी अपील की है कि वह सुरक्षा के साथ कोरोना गाइडलान का पूरी तरह से पालन करें। भीड़ से दूर रहे, डबल मास्क पहने और खुद से लॉकडाउन मानकर ही घर में रहें।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn